བླ་ན་མེད་པའི་རྡོ་རྗེའི་རྣལ་འབྱོར་ཡན་ལག་དྲུག་གི་གནས་ལ་དད་པའི་
པདྨོ་མཆོག་ཏུ་རྒྱས་པའི་དབྱངསཚིག་རིགས་ལྡན་དགྱེས་གླུ་
ཞེས་བྱ་བ།
ཨོཾ་རང་བྱུང་མཆོག་ཏུ་མི་འགྱུར་མཚན་དཔེའི་སྐུ།།
ཨཱཿསེང་གེ ང་གེ་ནཱ་དའི་སྒྲ་དབྱངས་མཐའ་ཡས་ཚིག།
རྣམ་པ་ཀུན་ལྡན་བརྗོད་མེད་ཡང་དག་མཐའ།།
ཧོཿབརྟན་གཡོའི་ཁྱབ་བདག་ཡེ་ཤེས་རྡོ་རྗེ་འཆང༌།།
ཧཾ་འཕོ་བའི་འཇིགས་བཅོམ་བཅུ་དྲུག་ལང་ཚོ་གང༌།།
ཀྵ་ཉི་རྡུལ་རབ་བརྟན་གནས་མེད་དཀྱིལ་འཁོར་མགོན།།
དང་པོའི་སངས་རྒྱས་དཔལ་ལྡན་རྡོ་རྗེ་སེམས།།
སྲིད་པ་ལས་འདས་སྲིད་གསུམ་རྣམ་པ་ཅན།།
སྐྱེ་བའི་ཕྲེང་བར་སྙིང་གི་ཆུ་སྐྱེས་ལ།།
ཆགས་པའི་ཅོལ་ཆུང་མགྲིན་པ་བྱེ་བའི་གླུ།།
བུང་བའི་རོལ་མོ་ཡིད་འགྱུར་སྦྲང་རྩིས་བསྐུལ།།
སོས་ཀས་མྱོས་པའི་གཟུར་གནས་རྣ་བ་བློག།
635

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ཨ་ཧོ། སངས་རྒྱས་ཉག་གཅིག་ལམ་ལ་མི་ཚེ་འདིས།།
བགྲོད་པར་འདོད་པའི་སྐལ་བཟང་བློ་ཆེན་པོ།།
ཨུ་དུམྦར་སྙིགས་མའི་ནགས་ཚལ་དུ།།
འཁྲུངས་པ་ཡོད་ན་འདིར་བྱོན་ཡིད་གཏོད་དང༌།།
རྒྱལ་བའི་གསང་ཚིག་མཁས་གྲུབ་སྙིང་གི་བཅུད།།
བདག་གི་སེམས་ཀྱི་རིན་ཆེན་ཡིད་གཉིས་དང༌།།
ཐེ་ཚོམ་དྲི་མས་མ་གོས་ནོར་བུའི་སྒྲོམ།།
དཔལ་ལྡན་བླ་མའི་དྲིན་གྱིས་དབྱེ་བཟོད་པས།།
གྲོགས་དག་གཏན་གྱི་དབུལ་བ་མི་འཕྲོག་གམ།།
རྡོ་རྗེའི་ཕྱག་རྒྱས་རྒྱུད་རྒྱལ་དུ་མ་རུ།།
སྦས་རྣམས་མཆོག་གི་དང་པོའི་སངས་རྒྱས་སུ།།
གསལ་བར་གསུངས་པ་ཟུང་འཇུག་བཞི་པའི་ལམ།།
སྐུ་ཡི་རྡོ་རྗེའི་རྣམ་ཆ་མཐོང་བ་དང་།།
གསུང་གི་རྡོ་རྗེ་ཉམས་སུ་མྱོང་བར་བྱེད།།
བདག་ཉིད་ཐུགས་དང་ཡེ་ཤེས་རྡོ་རྗེ་ལ།།
ཞུགས་པའི་སྒོ་ནས་གདོད་མའི་རྡོ་རྗེ་བཞི།།
མངོན་སུམ་ལམ་དུ་བྱེད་ཀྱི་མོས་པས་མིན།།
ཡེ་ཤེས་རྗེས་སུ་དཔག་ཅིང་སྣ་འདྲེན་པ།།
636

རྡོ་རྗེའི་རྣལ་འབྱོར་ཡན་ལག་དྲུག་གི་གནས་ལ་དད་པའི་པདྨོ་མཆོག་ཏུ་རྒྱས་པའི་དབྱངས་ཚིག

མངོན་སུམ་འབེབས་པའི་ལམ་འདིར་སྙིང་རྗེའི་ཡུལ།།
ཁྱབ་བྱ་ཁམས་ལྔའི་གོང་བུ་སྟོབས་ལྡན་པ།།
ཁྱབ་བྱེད་ཡེ་ཤེས་མར་ཁུ་དེ་འདྲ་བས།།
ཀླུ་དབང་གཙུག་གི་རྒྱན་གྱིས་ཆ་ཙམ་ཡང༌།།
མི་བསྒྲུན་ལུས་དང་ཆོས་འདི་མཚུངས་པར་བྱུང༌།།
རྒྱལ་བས་རྒྱུད་གཞན་ལས་ཀྱང་གསལ་བར་གསུངས།།
རྩ་བརྒྱུད་བླ་མས་རྣལ་འབྱོར་ཚད་དུ་ཕྱིན།།
ཉིན་ཞག་གཅིག་ཏུ་རྡོ་རྗེའི་ཡེ་ཤེས་ཆ།།
འབེབས་པས་རྨི་ལམ་དུ་ཡང་ཡིད་ཆེས་གསུམ།།
མ་བྲལ་རྡོ་རྗེའི་རྣལ་འབྱོར་སྒོ་མཐོང་བ།
ཆོས་གཞན་རྟོགས་ལས་འདི་དོན་ཆེ་བའི་ཕྱིར།
ཨེ་མ་སྐལ་བཟང་བཞིན་གྱི་ཆུ་སྐྱེས་འཛུམ།།
བདེ་གཤེགས་སྙིང་པོ་རང་བཞིན་འོད་གསལ་ཁམས།།
གསང་གསུམ་ཡེ་ཤེས་ཐིག་ལེའི་ངོ་བོ་ཉིད།།
ཀུན་རྫོབ་ལས་འདས་དོན་དམ་སྣང་བ་ཅན།།
ཁམས་ལྔའི་དྭངས་མ་སྟོང་ཆེན་ཡི་གེ་ལྔ།།
ཕུང་པོའི་ཆོས་ཉིད་སྟོང་པ་འགྱུར་མེད་དྲུག།
ཟུང་འཇུག་རང་བཞིན་ཀུན་འགྲོ་ཀུན་ཁྱབ་པ།།
637

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

སྙིང་ནང་གཞོམ་མེད་འབར་ཡང་གློ་བུར་སྦུབས།།
གནས་སྐབས་བཞི་ཡི་བག་ཆགས་ཀྱིས་གཡོགས་ཏེ།།
ཡོན་ཏན་བརྒྱད་དང་དེ་ལས་གཞན་འབྱུང་བས།།
འཁོར་བའི་འཁོར་ལོ་རྟག་ཏུ་འདུ་བྱེད་པ།།
རྩ་བ་འགྱུར་མེད་འཕོ་བའི་བག་ཆགས་བཅས།།
རགས་པ་ལ་བརྟེན་ཕྲ་བའི་དབུ་མར་ཡང༌།།
མོད་ལ་རེག་བྱེད་རྣམ་པར་མི་རྟོག་སེ ཀ་སེམས།།
རྡོ་རྗེའི་ལུས་ལ་བསྣུན་པའི་ཏིང་ངེ་འཛིན།།
རྒྱུན་མཐའི་སྟོབས་དང་ལྡན་པས་ཅིས་མི་བཅོམ།།
ལྟོས་མེད་བཞི་ཡིས་རྫོགས་པའི་ལྷ་སྐུ་བསྟེན།།
སོར་བསམ་སྲོག་འཇན་དངོས་གཞིར་ཉེར་སྒྲུབ་ཅིང༌།།
འདོད་ཆགས་རྗེས་སུ་དྲན་པས་ཆགས་ཆེན་སྒྲུབ།།
ཏིང་ངེ་འཛིན་གྱིས་ཡེ་ཤེས་མཆོག་གི་སྐུ།།
སྒྲུབ་པ་ཆེན་པོ་བགྲོད་གཅིག་ལམ་མཆོག་ལས།།
རྣལ་འབྱོར་དབང་ཕྱུག་དང་པོའི་རྒྱལ་སར་འགྲོ།།
རྟོག་གེའི་མིག་གིས་མ་མཐོང་སྙིང་རེ་རྗེ།
རྣལ་འབྱོར་ཕལ་གཅིག་མ་བགྲོད་དེ་བས་ཀྱང༌།།
གྲུབ་པ་འདི་ཉིད་མ་གྲུབ་མཚང་རེ་ཆེ།།
638

རྡོ་རྗེའི་རྣལ་འབྱོར་ཡན་ལག་དྲུག་གི་གནས་ལ་དད་པའི་པདྨོ་མཆོག་ཏུ་རྒྱས་པའི་དབྱངསཚིག

ཐུན་མིན་གཞན་གྲོགས་སོས་ཀའི་སྨན་ལྗོངས་སུ།།
ལུས་ངག་སེམས་དང་འཕོ་བའི་ལོངས་སྤྱོད་ལ།།
མི་ལྟོས་དབང་པོ་བཅིངས་ཤིང་ཕུང་པོ་བཀག།
རྟོག་མེད་དབུ་མའི་མྱུ་གུ་ཁ་བྱེ་བར།།
སྙིང་པོ་ནམ་མཁའི་མེ་ཏོག་བཞད་པའི་རྡུལ།།
དང་པོའི་བློ་ཡི་བུང་བས་གཞིབས་སོ་ཀྱེ།།
མཁའ་ལ་འཁོར་ལོ་ཅན་གྱི་ཁྲོ་བོ་ཡི།།
ལྟ་སྟངས་བྱེད་པ་བཅིངས་པའི་བརྟུལ་ཞུགས་འདིས།།
ཡུལ་དང་ཡུལ་ཅན་འབྲེལ་པ་སོ་སོར་བཅད།།
རྣམ་ཤེས་སྤྲེའུའི་གར་མཁན་ནང་དུ་སྡུད།།
གཞན་གྱི་ཡུལ་ལྔར་ཡེ་ཤེས་དབང་པོ་སྤྱོད།།
གཡས་གཡོན་ཐབས་ཤེས་དཀྱིལ་འཁོར་འགགས་པ་ལས།།
དུ་བ་སྨྲིག་རྒྱུ་མཁའ་སྣང་མར་མེའི་ཕྲེང༌།།
ར་བ་ཟླ་བ་ཉི་མ་སྒྲ་གཅན་དང༌།།
མཆོག་ཆ་ཐིག་ལེ་སྲིད་གསུམ་སྟོང་པའི་གཟུགས།།
མ་བྲིས་རང་བྱུང་རེ་ཁཱའི་ལྟད་མོ་མཐོང་༌།།
ངོ་མཚར་ཆེའོ་ལུས་བསམ་ཐབས་ཤེས་ཆོས།།
འཆིང་བྱེད་ཉིན་མཚན་རྣལ་འབྱོར་ཉིན་ཞག་གཅིག།
639

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

བརྩོན་པའི་སྐལ་ལྡན་དེ་ལ་རྒྱལ་བ་དགྱེས།།
སྣ་ཚོགས་གཟུགས་བརྙན་ལས་སྣང་བཅས་པ་ཡང༌།།
ཕྱི་རུ་མ་གྲུབ་ནང་དང་གཞན་གྱི་མདངས།།
གཟུགས་སེམས་ངོ་བོ་མཉམ་པའི་རང་བཞིན་ལ།།
གཡོ་མེད་མཉམ་པར་འཇོག་པའི་བསམ་གཏན་ཀྱང༌།།
ཤེས་རབ་རྟོག་དཔྱོད་དགའ་དང་གཡོ་མེད་བདེ།།
ཡན་ལག་རྫོགས་ལས་ངེས་པ་གསུམ་ལྡན་གྱི།།
ལོངས་སྤྱོད་སྐུ་བཞུགས་ཐིག་ལེའི་ཕྲེང་བ་ཡིས།།
རབ་བརྒྱན་ཆོས་ལྔ་ལྡན་པའི་སྣང་བརྙན་དང༌།།
གདམས་ངག་བསྲེས་པས་འོད་གསལ་ཁང་བཟང་དུ།།
ལས་སྣང་ཞི་བའི་སྟོང་པའི་ལོངས་སྤྱོད་དང༌།།
གཞན་ལ་ལྐོག་ཏུ་གྱུར་པའང་ལོངས་སྤྱོད་པས།།
སྡུག་བསྔལ་བྲལ་བའི་རྣལ་འབྱོར་དབང་ཕྱུག་བདེ།།
བདུད་རྩིའི་ལྟ་བ་རྡོ་རྗེའི་བཟླས་པའི་རིམ།།
དབུག་དགང་རེངས་སོགས་རྩ་ཡི་ལམ་འབྱངས་ནས།།
དགང་ཞིང་གཏོང་བ་འཇམ་པོའི་རླུང་སྦྱོར་གྱིས།།
སྲོག་དང་རྩོལ་བ་དྷཱུ་ཏིའི་ཁྱིམ་དུ་གཞུག།
འཆི་བ་མེད་པའི་སྦྲང་རྩི་དེ་ཡང་བཏུང༌།།
640

རྡོ་རྗེའི་རྣལ་འབྱོར་ཡན་ལག་དྲུག་གི་གནས་ལ་དད་པའི་པདྨོ་མཆོག་ཏུ་རྒྱས་པའི་དབྱངསཚིག

ལྷག་མར་རྒྱུ་བ་བུམ་ཅན་ལྕགས་ཀྱིས་སྒྲོག།
མ་ཆིངས་ཉི་ཟླའི་འགྲོ་ལམ་བཙན་ཐབས་དགག།
འོག་སྒོ་འགགས་པ་སྟེང་གི་སྦྱོར་བས་དགྲོལ།།
སྟེང་འོག་གོང་བུར་འདྲེས་པ་རྫོགས་པའི་སྔགས།
སྟོང་གཟུགས་འཇུག་གནས་ལྡང་དང་དབྱེར་མི་ཕྱེད།།
ཡོན་པོ་འགགས་པས་སྲོག་གཟུགས་གྲུབ་པ་ལ།།
སྲས་བཅས་རྒྱལ་བས་བྱིན་གྱིས་རློབ་པར་མཛད།།
རགས་པ་དཀྱིལ་འཁོར་བཅུ་པོ་ཐབས་ཀྱིས་བཅིངས།
ཕྲ་བ་རྣམ་རྟོག་བཞོན་པ་རྟོག་མེད་བརྟན།།
ཤིན་ཏུ་ཕྲ་བ་དྭངས་མ་འོད་གསལ་བ།།
སྟོང་གཟུགས་ཕྱག་རྒྱ་ཆེན་མོས་གཅེར་ཕུད་དོ།།
རབ་བརྟན་བུམ་པ་ཅན་དང་ལྕེ་གསུམ་པོ།།
སྐྱོད་པས་ནང་གི་བདུད་རྩི་མྱོང་ལ་སོགས།།
བཙན་ཐབས་སྦྱོར་བས་གོང་བུར་འདྲེས་པའི་རླུང༌།།
འཁོར་ལོ་དྲུག་དང་མཐར་ཐུག་དག་གི་དབུས།།
མི་ཤིགས་ཐིག་ལེར་ཐིམ་པ་ལྔ་ཕྲག་ལྔས།།
གཞོམ་མེད་སྒྲ་དང་འབར་བའི་སྣང་བ་ཡི།།
ལྷ་སྐུའི་དཀྱིལ་འཁོར་བརྟན་ལས་བདེ་བ་ཡི།།
641

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ཡེ་ཤེས་དཔྱིད་ཀྱི་མྱུ་གུ་ཁ་འབུས་པས།།
བདུད་དང་ཉོན་མོངས་གདུང་བ་ཉམས་པ་དང༌།།
སྒྱུ་འཕྲུལ་རྡོ་རྗེ་གསུས་པོ་ཆེ་བའི་མཆོག།
སྒོ་གསུམ་སྟོབས་ཀྱིས་རྒྱས་སོ་ཨ་ལ་ལ།།
དབང་རྟུལ་ཐིག་ལེ་སླབས་ལས་ཀྱི་རྒྱ།།
དབང་འབྲིང་ཅུང་ཟད་སྐལ་ཡི་རྒྱ་སྟེ།།
དབང་རྣོན་བྱང་སེམས་ཤིན་ཏུ་བསྐ་ང
ཕྱག་རྒྱ་ཆེན་མོས་བདེ་དང་སྟོང་པའི་གཟུགས།།
རྗེས་སུ་དྲན་ལས་དེ་དག་ཡོན་ཏན་གྱི།།
ཁྱད་པར་ཆོས་བཅས་བྱེ་བ་སྙེད་འཕེལ་བས
རྩྭ་ཡི་དྲྭ་བ་འགྱུར་མེད་ཐིག་ལེས་གང༌།།
འོད་ཀྱི་དཀྱིལ་འཁོར་ཐུག་པ་མེད་པར་སྣང༌།།
དག་པའི་གཟུགས་བརྙན་ཉིད་ལ་བརྟན་ཐོབ་པས།།
མ་དག་སྲིད་པ་གསུམ་གྱི་སྤྱོད་ཚུལ་དང༌།།
རྡོ་རྗེ་ལུས་ཀྱི་གནས་ལུགས་ཇི་བཞིན་གཟིགས།།
རྟེན་འབྲེལ་ཕྱོགས་མེད་བསྒྲིགས་པས་འགྲོ་བའི་དོན།།
རྒྱ་ཆེར་མཛད་པ་སྔོན་བྱོན་གྲུབ་པའི་གཏམ།།
སྙིགས་མའི་སྐྱེ་བོའི་སྐལ་པར་མ་ཤོང་བས།།
642

རྡོ་རྗེའི་རྣལ་འབྱོར་ཡན་ལག་དྲུག་གི་གནས་ལ་དད་པའི་པདྨོ་མཆོག་ཏུ་རྒྱས་པའི་དབྱངསཚིག

རིང་པོར་མི་ཐོགས་ལམ་འདང་ཇི་བཞིན་པར།།
འཇུག་ནུས་སྨོན་ལམ་ཙམ་ལ་ཡི་དམ་བགྱིས,=
སྟོང་གཟུགས་ཕྱག་རྒྱ་ཆེན་མོའི་དབང་གྱུར་ལུས།།
ཡིད་རིག་མཛེས་མར་སྦྱོར་བའི་བྱང་ཆུབ་སེམས།།
གཟུང་ཟློག་འགྲེམས་བསྲེ་ཡེ་ཤེས་ཆེན་པོར་བསྐྱལ།།
སྐད་ཅིག་བཞི་ཡི་དགའ་བའི་ལང་ཚོ་གང༌།།
མཚན་ཉིད་ཁ་དོག་དྲུག་ལྡན་དུས་ཀྱི་མེས།།
འཁོར་ལོ་ལྔ་དབུས་དབྱངས་ཡིག་ཕུག་ཅིང་བསྲེགས།།
་བ་ཞུ་བའི་བདུད་རྩིའི་ཆར་རྒྱུན་གྱིས།།
གསོས་ཤིང་ཡེ་ཤེས་རྡོ་རྗེར་ཁྲུས་གསོལ་བས།།
བ་སྤུའི་མཐར་ཐུག་བདེ་བའི་རོལ་མོས་ཁྱབ།།
དགའ་བ་བཅུ་དྲུག་སྟོང་པའི་གཟུགས་སྤེལ་བ།།
རྗེས་མཐུན་རྣལ་དུ་འབྱོར་འདིའང་བྱང་ཆུབ་ལ—
ཕྱག་ཆེན་རྟགས ་རྟགས་བཅུས་ལུགས་འབྱུང་ལུགས་ཟློག་གི།
ཞུ་བདེ་རྫོགས་པར་དྲངས་པ་ནོར་བུའི་རྩེར།།
སྟོང་པའི་གཟུགས་ཀྱིས་བཅིངས་པས་ཁུ་རྡུལ་རླུང༌།།
རབ་འགགས་འགྱུར་བ་མེད་པའི་སྐད་ཅིག་མ།།
དང་པོ་ནས་བརྩམས་བཅུ་གཉིས་ས་ཡི་བར།།
643

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ཉི་ཁྲི་ཆིག་སྟོང་དྲུག་བརྒྱའི་དབུགས་འགགས་ཤིང༌།།
འགྱུར་མེད་དགའ་བ་དེ་སྙེད་འཕེལ་བ་ཡི།།
ཤེས་རབ་ཐབས་ཀྱི་བདག་ཉིད་ཏིང་ངེ་འཛིན།།
གཟུང་འཛིན་དང་བྲལ་དམིགས་བཅས་དམིགས་པ་མེད།།
རོ་མཉམ་གནས་འགྱུར་ཐིག་ལེས་འཁོར་འདས་ཀུན།།
དབྱིངས་སུ་ཟོས་པའི་མི་འགྱུར་བདེ་བ་དང༌།།
རྣམ་པ་ཀུན་མཆོག་ལྡན་པའི་ཕྱག་རྒྱ་ཆེ།།
གཉིས་མེད་ཟུང་འཇུག་ཡེ་ཤེས་ཆེན་པོའི་སྐུ།།
ཐོབ་པའི་ལམ་འདིར་ནན་ཏན་སྙིང་པོར་བྱ།།
རྡོ་རྗེའི་རྣལ་འབྱོར་ཉིད་ལ་གཞུང་བཟུང་ནས།།
སྤྲོས་བཅས་སྤྲོས་མེད་སྤྱོད་པས་མཚམས་སྦྱོར་ཏེ།།
རྡོ་རྗེ་འཛིན་པ་སྒྲུབ་པའི་ཡན་ལག་ཏུ།།
རྡོ་རྗེ་སེམས་དཔའི་བརྟུལ་ཞུགས་མཆོག་བླངས་ཏེ།།
གཉིད་དང་འདའ་ཀ་འོད་གསལ་བར་དོ་དང༌།།
མཉམ་རྗེས་བསྲེ་བའི་མན་ངག་ཟབ་དགུ་ཡིས།།
བློ་ཡི་བུམ་པ་གང་བའི་བློ་གྲོས་སྤྲོ།།
ཐོག་མར་དགེ་བ་སོར་བསམ་སྐུ་རྡོ་རྗེས།།
ཞི་གནས་གཞི་བཅའ་ལྷག་མཐོང་སྒྲོན་མེ་སྦར།།
644

རྡོ་རྗེའི་རྣལ་འབྱོར་ཡན་ལག་དྲུག་གི་གནས་ལ་དད་པའི་པདྨོ་མཆོག་ཏུ་རྒྱས་པའི་དབྱངསཚིག

བར་དུ་དགེ་བ་སྲོག་རྩོལ་གསུང་རྡོ་རྗེས།།
རླུང་དང་སེམས་བསྲེ་འཁོར་ལོའི་སྒོ་མོ་དབྱེ།།
ཐ་མ་དགེ་བ་དྲན་ཏིང་ཐུགས་རྡོ་རྗེས།།
འགྱུར་མེད་བདེ་བ་ཡེ་ཤེས་སྐུ་རུ་བསྒྲུབ།།
རྒྱུ་འབྲས་ཚུལ་གནས་རྣལ་འབྱོར་ཡན་ལག་ཀུན།།
བྱེེད་བཅིངས་ཕྱག་རྒྱ་གསུམ་གྱིས་སྒྲུབ་པ་པོ།།
ལུས་ངག་ཡིད་ལ་རྡོ་རྗེའི་ཡེ་ཤེས་ཕེབ།།
རྩ་རླུང་ཟུག་སློང་འཕར་གཡོའི་འཁྲུལ་འཁོར་སོགས།།
སྣ་ཚོགས་ཉམས་ཀྱིས་སྒོ་གསུམ་མདུད་པ་བཀྲོལ།།
འཁོར་ལོ་དྲུག་དག་རྒྱལ་བ་རིགས་དྲུག་འགྲུབ།།
སྒོམ་སྐྱོན་མ་ཡིན་དབུ་མ་བྱེ་བའི་ལྟས།།
གེགས་མིན་འོད་གསལ་བདེ་གཤེགས་སྙིང་པོ་དང༌།།
བླ་མ་རིགས་ལྡན་རྣམས་ཀྱི་བྱིན་རླབས་ཉིད།།
བྱུང་རྒྱལ་བསྐྱངས་པས་ཕ་ཡི་བུ་ཚོ་འཚེངས།།
ཞི་གཅོད་རིམ་ལྔ་ལམ་འབྲས་ཆོས་དྲུག་སོགས།།
རྫོགས་རིམ་ཀུན་གྱི་སྐྱེལ་སོ་ཐེག་པའི་རྩེ།།
རྒྱལ་བ་ཀུན་གྱི་དགོངས་པའི་ཞེ་ཕུགས་འདིར།།
འཇུག་ཅིང་སྤྱོད་པ་རྨི་ལམ་རྒྱལ་སྲིད་ཉིད།།
645

༼ཏ༽. ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ལམ་འདིའི་རྟོགས་པ་མཐའ་རུ་ཕྱིན་པ་དང༌།།
རྒྱུད་འདིའི་དོན་ལ་མི་འཇིགས་སྤོབས་པ་
གསང་བ་རྒྱ་མཚོའི་མཛོད་ལ་དབང་ཐོབ་ནས།།
དཔལ་ལྡན་རྡོ་རྗེ་སེམས་དཔའི་གནས་འདུག་སྟེ།།
མཁའ་ཁྱབ་འགྲོ་ལ་འགྱུར་མེད་བདེ་སྟེར་ཤོག།
ཅེས་པའང་ཀུན་མཁྱེན་བླ་མ་དུས་ཀྱི་འཁོར་ལོས་གནང་བ་བསྩལ་བའི་རྐྱེན་ལས། དང་པོའི་སངས་
རྒྱས་པདྨའི་མཚན་ཅན་གྱི་འབངས་ཐ་ཀརྨ་ངག་དབང་ཡོན་ཏན་རྒྱ་མཚོས། དེ་བཱི་ཀོ་ཊི་གསུམ་པ་ཙྭ་འདྲ་རིན་
ཆེན་བྲག་གི་གཡོན་མགུལ་ཀུན་བཟང་བདེ་ཆེན་འོད་གསལ་གླིང་དུ་སྨྲས་པ་དགེ་ལེགས་འཕེལ།
༈ ཨ་ཧོ།
བསིལ